text: Blottede sig foran unge piger 
  04 oktober 2019 kl. 04.23
  Tre piger fik sig torsdag en ubehagelig overraskelse, da en 56-årig mand blottede sig foran dem. Pigerne var ude for at sælge julekalendere.
  Tre piger i alderen mellem 12 og 13 år fik sig en ubehagelig overraskelse, da de torsdag ved 15.30-tiden ringede på døren i en ejendom i Esbjerg.
  Pigerne var afsted for at sælge julekalendere, og manden i døren gav udtryk for at han gerne ville købe, men da han vendte tilbage i døren med, hvad pigerne troede var penge for kalenderen, stod han i stedet splitternøgen overfor de unge piger.
  Den 56-årige blotter blev anholdt kort efter og er nu løsladt efter endt afhøring, oplyser vagtchefen hos Syd- og Sønderjyllands Politi.
  